### | | | | --- | --- | | | | | --- | | **Byråd** 28. marts 2017 Sagsnr. 710-2007-16578 Dok.nr. 710-2017-80748 Sagsbehandler DPEVCH | | 45.                 Natura 2000-handleplan 2016-2021 for "Bo Lassen og Louise Olesen" - Åbent

###

|  |  |
| --- | --- |
| Tidl. politisk behandling | BY, 27.09.16, pkt. 158 |
| Forventet sagsgang | TM-U, ØK, BY |
| Lovgrundlag | Miljømålsloven,Bekendtgørelse om kommunalbestyrelsens Natura 2000-handleplaner |

###

**SAGENS INDHOLD**

Byrådet skal tage stilling til Natura 2000-handleplan
2016-2021 for ”Bo Lassen og Louise Olesen”. Forslaget til handleplan har,
efter Byrådets beslutning 27. september 2016, været fremlagt i offentlig høring
i perioden 20. oktober til 15. december 2016. Handleplanen er vedlagt som
bilag.

Der er indkommet et enkelt høringssvar til Handleplanen.
Høringssvaret kommer fra Styrelsen for Vand- og Naturforvaltning (SVANA). SVANA
gør ikke indsigelse mod forslaget, men kommer med generelle bemærkninger om
myndighedsfordelingen, opdatering af love og bekendtgørelser samt orientering
om kommunernes lovmæssige behandling af Handleplanen. Høringssvaret er vedlagt
som bilag.

Staten offentliggjorde 20. april 2016 Natura 2000-planerne
for perioden 2016-2021. Kommunerne skal herefter, indenfor 12 måneder,
udarbejde en kommunal handleplan for, hvordan Natura 2000-planerne kan
gennemføres. I [adresse] er der ét Natura 2000 område ”Bo Lassen og
Louise Olesen”. Området er beliggende nord for Hadsten og ligger i både [adresse]
og [adresse].

[adresse] har udarbejdet handleplanen sammen med
Randers Kommune, og begge kommuner skal godkende planen.

Randers Kommune behandler sagen på Miljø- og
Teknikudvalgsmøde 9. marts 2017 og på Byrådsmøde 27. marts 2017.

Natura 2000-planerne 2016-2021 er anden generation af naturplanerne
og omhandler lysåbne naturtyper samt skovnaturtyper uden fredskovspligt. I
Favrskov Kommune fastlægges indsatsen alene for skovnaturtyper uden
fredsskovspligt, idet der ikke er lysåbne naturtyper, der skal varetages i
handleplanen i [adresse].

Naturstyrelsen er ansvarlig for de dele af handleplanen,
der vedrører de skovbevoksede fredsskovspligtige arealer. Naturstyrelsen sikrer
gennemførelsen af disse dele af handleplanen inden udgangen af 2021.

**VURDERING**

Teknik og Kultur vurderer, at Natura 2000-handleplan
2016-2021 for ”Bo Lassen og Louise Olesen” opfylder de krav som Miljømålsloven
stiller.

Høringssvaret har ikke givet anledning til ændringer af det
tidligere fremsatte forslag til handleplanen. Der er dog sket opdatering af
henvisninger til bekendtgørelser.

**ØKONOMI**

Handleplanen har ingen økonomiske konsekvenser.
Udgangspunktet for iværksættelse af indsatsen er indgåelse af frivillige
aftaler med lodsejerne, mens planerne er bindende for myndighederne. Staten
udarbejder tilskudsordninger målrettet lodsejerne, hvor indsatser indenfor
Natura 2000-områder tilgodeses. Midlerne hentes fra EU i form af tilskud efter
landdistriktsprogrammet. Der er tidligere via DUT tilført kommunerne midler til
den administrative indsats.

**INDDRAGELSE**

Teknik og Kultur har, som en del af den planlagte
interessentinddragelse, orienteret Grønt Råd om arbejdet med Natura
2000-handleplanerne og fortsætter denne orientering i hele planperioden.
Inddragelse af lodsejere forventes påbegyndt i 2017.

I [adresse] er der ni lodsejere med arealer indenfor
Natura 2000-området ”Bo Lassen og Louise Olesen”. Randers Kommune opretter
fora for lodsejere med landbrugs- og skovbrugsinteresser og er også indstillet
på at varetage interesserne for de lodsejere, der har arealer i [adresse]
Kommune. Teknik og Kultur vil informere de berørte lodsejere efter interesse og
behov. Tre af de ni berørte lodsejere har bopæl i [adresse].

**INDSTILLING**

Kommunaldirektøren indstiller til Byrådet:

1. At Natura 2000-handleplan 2016-2021 for
”Bo Lassen og Louise Olesen” vedtages endeligt.

**BESLUTNING**

***Teknik- og Miljøudvalget, 9. marts 2017:***

Fraværende:Ingen

Indstilles godkendt.

***Økonomiudvalget, 22. marts 2017:***

Fraværende:Richardt Christiansen

Indstilles godkendt.

**Bilag**

|  |  |
| --- | --- |
| Høringssvar | 710-2017-20511 |
| Handleplan Bo Lassen og Louise Olesen, H229 | 710-2017-18117 |